b'\n_START_ARTICLE_\nSunny Baudelaire\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nSunny Baudelaire on hahmo kaikissa Surkeiden sattumusten sarjan kirjoissa. Monissa niist\xc3\xa4 kuvaillaan h\xc3\xa4nen suuria, ter\xc3\xa4vi\xc3\xa4 hampaitaan ja niiden k\xc3\xa4ytett\xc3\xa4vyytt\xc3\xa4. Sunny on hyvin \xc3\xa4lyk\xc3\xa4s (h\xc3\xa4n tuntee monia pitki\xc3\xa4 sanoja ja vaikuttaa fiksummalta kuin useimmat vauvat) ja viime aikoina (yhdeks\xc3\xa4nnest\xc3\xa4 kirjasta l\xc3\xa4htien) h\xc3\xa4n on osoittanut pit\xc3\xa4v\xc3\xa4ns\xc3\xa4 kokkaamisesta. Vuoden 2004 elokuvassa Sunny kommunikoi vain \xc3\xa4\xc3\xa4ntelem\xc3\xa4ll\xc3\xa4 ja kiljahtelemalla, jotka selitet\xc3\xa4\xc3\xa4n tekstitysten avulla.\n_START_SECTION_\nAnkea alku\n_START_PARAGRAPH_\nSunny istuu Klausin ja Violetin kanssa, kun herra Poe, pankkiiri, kertoo heille, ett\xc3\xa4 heid\xc3\xa4n vanhempansa ovat kuolleet tulipalossa. Nyt orpoutuneet Sunny, Klaus ja Violet vied\xc3\xa4\xc3\xa4n kreivi Olafin luokse. Kreivi on julma mies, joka kehitt\xc3\xa4\xc3\xa4 monia hirveit\xc3\xa4 juonia saadakseen Baudelairien omaisuuden. Sunny lukitaan lintuh\xc3\xa4kkiin ja h\xc3\xa4nt\xc3\xa4 roikotetaan Olafin tornin ikkunasta l\xc3\xa4pi kirjan loppuosan. Olaf sanoo, ett\xc3\xa4 jos Sunny p\xc3\xa4\xc3\xa4stett\xc3\xa4isiin irti, h\xc3\xa4n ei ehk\xc3\xa4 selvi\xc3\xa4isi pudotuksesta. T\xc3\xa4m\xc3\xa4 tehtiin, ett\xc3\xa4 Violet menisi naimisiin Olafin kanssa, mutta Violet v\xc3\xa4lttyy kohtalolta allekirjoittamalla paperit vasemmalla k\xc3\xa4dell\xc3\xa4 oikean k\xc3\xa4tens\xc3\xa4 sijaan. Sunny vapautetaan esityksen p\xc3\xa4\xc3\xa4ttymisen j\xc3\xa4lkeen, ja Olaf pakenee seurueensa kanssa.\n_START_SECTION_\nK\xc3\xa4\xc3\xa4rmekammio\n_START_PARAGRAPH_\nSunny sisaruksineen l\xc3\xa4hetet\xc3\xa4\xc3\xa4n asumaan uuden huoltajansa, yst\xc3\xa4v\xc3\xa4llisen matelijatutkija Monty-sed\xc3\xa4n, luokse, jonka kodissa on h\xc3\xa4nen rakastamansa k\xc3\xa4\xc3\xa4rmekammio. Yritt\xc3\xa4ess\xc3\xa4\xc3\xa4n suojella lapsia Monty-set\xc3\xa4 suunnittelee viev\xc3\xa4ns\xc3\xa4 heid\xc3\xa4t Peruun tutkimusmatkalle. Sunny yst\xc3\xa4vystyy Monty-sed\xc3\xa4n suurimman k\xc3\xa4\xc3\xa4rmeen, Hirmumyrkyllisen kyyn, kanssa. Kreivi Olaf palaa naamioituneena Stefanoksi, Monty-sed\xc3\xa4n uudeksi avustajaksi. Muutama p\xc3\xa4iv\xc3\xa4 my\xc3\xb6hemmin Monty l\xc3\xb6ydet\xc3\xa4\xc3\xa4n kuolleena, ja h\xc3\xa4nell\xc3\xa4 on kaulassaan kaksi pistoreik\xc3\xa4\xc3\xa4. Stefano uskottelee Hirmumyrkyllisen kyyn purreen h\xc3\xa4nt\xc3\xa4, vaikka k\xc3\xa4\xc3\xa4rme on itse asiassa t\xc3\xa4ysin harmiton. Juoni paljastuu Sunnyn leikkiess\xc3\xa4 iloisesti k\xc3\xa4\xc3\xa4rmeen kanssa, kuin se olisi koiranpentu. "Stefano" karkaa paikalta, ja herra Poe vie lapset uuden huoltajan luokse.\n_START_SECTION_\nAvara akkuna\n_START_PARAGRAPH_\nSunny ja h\xc3\xa4nen sisaruksensa l\xc3\xa4hetet\xc3\xa4\xc3\xa4n Josefiina-t\xc3\xa4din luokse. Itkuj\xc3\xa4rven Iilimadot ovat sy\xc3\xb6neet Josefiina-t\xc3\xa4din Ike-miehen, ja h\xc3\xa4nell\xc3\xa4 on j\xc3\xa4rjett\xc3\xb6mi\xc3\xa4 pelkoja muun muassa l\xc3\xa4mp\xc3\xb6pattereista, uuneista, kiinteist\xc3\xb6nv\xc3\xa4litt\xc3\xa4jist\xc3\xa4, ovenkahvoista, j\xc3\xa4\xc3\xa4kaapeista ja puhelimesta. My\xc3\xb6hemmin Kapteeni Kelmi (kreivi Olaf valepuvussa) pakottaa Josefiina-t\xc3\xa4din teeskentelem\xc3\xa4\xc3\xa4n oman itsemurhansa hypp\xc3\xa4\xc3\xa4m\xc3\xa4ll\xc3\xa4 kirjaston suuresta ikkunasta. Klaus selvitt\xc3\xa4\xc3\xa4 viestin koodin, joka paljastaa Josefiinan olinpaikan, Lurkkiluolan. Sunny, Klaus ja Violet l\xc3\xb6yt\xc3\xa4v\xc3\xa4t h\xc3\xa4net juuri ajoissa. Klaus kertoo t\xc3\xa4dille, ett\xc3\xa4 paikkaan tulee pian kiinteist\xc3\xb6nv\xc3\xa4litt\xc3\xa4ji\xc3\xa4, ja suostuttelee h\xc3\xa4net l\xc3\xa4htem\xc3\xa4\xc3\xa4n. Kun he purjehtivat takaisin maalle, Sunny huomaa banaaninkuoren. Itkuj\xc3\xa4rven iilimadot tulevat ja sy\xc3\xb6v\xc3\xa4t heid\xc3\xa4n veneens\xc3\xa4, koska Josefiina-t\xc3\xa4ti oli juuri sy\xc3\xb6nyt banaanin eik\xc3\xa4 odottanut tuntia ennen, kuin l\xc3\xa4hti vedelle. Sin\xc3\xa4 y\xc3\xb6n\xc3\xa4 Sunny puree kapteeni Kelmin tekopuujalan poikki ja paljastaa kreivi Olafin nilkan silm\xc3\xa4tatuoinnin.\n_START_SECTION_\nSaiturin saha\n_START_PARAGRAPH_\nBaudelairen orvot l\xc3\xa4hetet\xc3\xa4\xc3\xa4n ty\xc3\xb6skentelem\xc3\xa4\xc3\xa4n Onnenkantamoisen sahalle, jossa palkat maksetaan kupongeilla ja ruokatuntisin saa purukumia. Loppujen lopuksi Sunny p\xc3\xa4\xc3\xa4tyy hammas-miekkataisteluun tohtori Orwellin kanssa sen j\xc3\xa4lkeen, kun mies on hypnotisoinut h\xc3\xa4nen veljens\xc3\xa4 Klausin. Olaf pakenee taas kerran.\n_START_SECTION_\nOmituinen opinahjo\n_START_PARAGRAPH_\nSunny toimii sihteerin\xc3\xa4 vararehtori Neron toimistossa tekem\xc3\xa4ss\xc3\xa4 kotitekoisia niittej\xc3\xa4 sill\xc3\xa4 v\xc3\xa4lin kun Klaus ja Violet ovat koulussa. Ensimm\xc3\xa4isen\xc3\xa4 p\xc3\xa4iv\xc3\xa4n\xc3\xa4 lounaalla he tapaavaat ilke\xc3\xa4n, t\xc3\xb6yke\xc3\xa4n ja hemmotellun Carmelita Spatsin ja yst\xc3\xa4v\xc3\xa4lliset, fiksut kolmoset Duncan ja Isadora Quagmiren, joista tulee pian heid\xc3\xa4n parhaita yst\xc3\xa4vi\xc3\xa4\xc3\xa4n. Baudelairet joutuvat tekem\xc3\xa4\xc3\xa4n O.R.J.A.:ta kaikki y\xc3\xb6t, mik\xc3\xa4 on kreivi Olafin ovela suunnitelma saada heid\xc3\xa4t ep\xc3\xa4onnistumaan kokeissaan. O.R.J.A.-testej\xc3\xa4 valvoo valmentaja Tsingis (kreivi Olaf), ja siin\xc3\xa4 he joutuvat juoksemaan kaikki y\xc3\xb6t koulun kentt\xc3\xa4\xc3\xa4 ymp\xc3\xa4ri. Kreivi Olaf sieppaa Duncanin ja Isadoran, koska h\xc3\xa4n n\xc3\xa4ki heid\xc3\xa4t vakoilemassa Baudelairien O.R.J.A.-testej\xc3\xa4 kirjan lopussa.\n_START_SECTION_\nHaamuhissi\n_START_PARAGRAPH_\nSunny sisaruksineen l\xc3\xa4hetet\xc3\xa4\xc3\xa4n asumaan Jerome ja Esme Squalorin kanssa. Jerome on yst\xc3\xa4v\xc3\xa4llinen, Esme ei. H\xc3\xa4nell\xc3\xa4 on pakkomielle siit\xc3\xa4, mik\xc3\xa4 kulloinkin on huudossa ja mik\xc3\xa4 ei. Kreivi Olaf naamioituu Guntheriksi ja toimii yhdess\xc3\xa4 Esmen kanssa yritt\xc3\xa4ess\xc3\xa4\xc3\xa4n huutokaupata Quagmireja. Esme ty\xc3\xb6nt\xc3\xa4\xc3\xa4 Baudelairet alas tyhj\xc3\xa4\xc3\xa4n hissikuiluun, ja Sunny k\xc3\xa4ytt\xc3\xa4\xc3\xa4 hampaitaan p\xc3\xa4\xc3\xa4st\xc3\xa4kseen takaisin yl\xc3\xb6s ja hakeakseen k\xc3\xb6yden. Sunny, Violet ja Klaus ep\xc3\xa4ilev\xc3\xa4t, ett\xc3\xa4 Isadora ja Duncan ovat piilossa huutokaupan 50. kaupattavassa asiassa, VPK:ssa. He kuitenkin huomaavat, etteiv\xc3\xa4t sisarukset ole siell\xc3\xa4. He ovat oikeasti piilossa tuotteessa, jonka Olafin koukkuk\xc3\xa4tinen k\xc3\xa4tyri ostaa ja antaa Olafille. Olaf k\xc3\xa4tyreineen pakenee taas.\n_START_SECTION_\nKelvoton kyl\xc3\xa4\n_START_PARAGRAPH_\nSunny, Klaus ja Violed l\xc3\xa4hetet\xc3\xa4\xc3\xa4n asumaan Hectorin luo Variksenpalvojien kyl\xc3\xa4\xc3\xa4n. Isadora Quagmire l\xc3\xa4hett\xc3\xa4\xc3\xa4 heille koodin, joka paljastaa heid\xc3\xa4n piilopaikkansa suihkul\xc3\xa4hteess\xc3\xa4. Sen j\xc3\xa4lkeen Jacques Snicket saapuu kaupunkiin, ja h\xc3\xa4nt\xc3\xa4 ep\xc3\xa4ill\xc3\xa4\xc3\xa4n virheellisesti kreivi Olafiksi, kun Olaf on oikeasti etsiv\xc3\xa4 Dupin, joka syytt\xc3\xa4\xc3\xa4 Baudelaireja Jacquesin murhasta, ja sisarukset p\xc3\xa4\xc3\xa4sev\xc3\xa4t viett\xc3\xa4m\xc3\xa4\xc3\xa4n Klausin 13-vuotissyntym\xc3\xa4p\xc3\xa4ivi\xc3\xa4 vankiselliin. Quagmiren kolmoset pakenevat Hectorin kanssa kuumailmapallolla, joka on suunniteltu niin, ettei se palaisi koskaan maahan.\n_START_SECTION_\nPainajaisten parantola\n_START_PARAGRAPH_\nPiiloteltuaan poliiseilta Baudelairet kiipe\xc3\xa4v\xc3\xa4t VPK-vaunuun, joka vie heid\xc3\xa4t Heimlech-sairaalaan. Sunny ja Klaus naamioivat my\xc3\xb6hemmin itsens\xc3\xa4 kahdeksi valkokasvoiseksi Olafin k\xc3\xa4tyriksi, jotka puolstaan ovat naamioituneet l\xc3\xa4\xc3\xa4k\xc3\xa4reiksi p\xc3\xa4\xc3\xa4st\xc3\xa4kseen Violetin "kraniektonomiaan". Leikkauksen tarkoitus on irrottaa tyt\xc3\xb6n p\xc3\xa4\xc3\xa4.\n_START_SECTION_\nTihut\xc3\xb6iden tivoli\n_START_PARAGRAPH_\nHyp\xc3\xa4tty\xc3\xa4\xc3\xa4n pois kreivi Olafin autosta Violet ja Klaus naamioituvat kaksip\xc3\xa4iseksi "friikiksi" ja Sunny susilapsi Chaboksi; heid\xc3\xa4n aikeensa on livahtaa mukaan tivoliin selvitt\xc3\xa4m\xc3\xa4\xc3\xa4n kreivi Olafin seuraava julma juoni. T\xc3\xa4ss\xc3\xa4 kirjassa selvi\xc3\xa4\xc3\xa4, ett\xc3\xa4 Sunnylla on kiinnostusta ja kykyj\xc3\xa4 ruoanlaitossa, kun h\xc3\xa4n lis\xc3\xa4\xc3\xa4 kanelia kaakaoon jonka muotopuoli Hugo on tehnyt sisaruksille. Kirjan lopussa kreivi Olaf ja Esme Squalor kaappaavat Sunnyn.\n_START_SECTION_\nLuikurin liuku\n_START_PARAGRAPH_\nSunny, joka on yh\xc3\xa4 vankina, pakotetaan tekem\xc3\xa4\xc3\xa4n juuri paljastuneilla kyvyill\xc3\xa4\xc3\xa4n herkullisia aterioita Olafin teatteriseurueelle. Sunny saa salaa selville VPK:n viimeisen turvapaikan sijainnin ja l\xc3\xa4hett\xc3\xa4\xc3\xa4 signaalin sisaruksilleen, jotka saavat vihdoin pelastettua sisarensa.\n_START_SECTION_\nSynkk\xc3\xa4 sy\xc3\xb6veri\n_START_PARAGRAPH_\nSunny, Klaus ja Violet tapaavat Queequeg-sukellusveneess\xc3\xa4 kapteeni Vastakarvan, ja h\xc3\xa4nen tyt\xc3\xa4rpuolensa Fionan kanssa l\xc3\xa4htev\xc3\xa4t matkalle etsim\xc3\xa4\xc3\xa4n sokerikkoa. Matkalla Medusa mycelium -nimiset sienet myrkytt\xc3\xa4v\xc3\xa4t Sunnyn. Iti\xc3\xb6t ovat niin vaarallisia, ett\xc3\xa4 Sunny pit\xc3\xa4\xc3\xa4 erist\xc3\xa4\xc3\xa4 sukelluskyp\xc3\xa4r\xc3\xa4\xc3\xa4n. H\xc3\xa4nen sisaruksensa kuitenkin selvitt\xc3\xa4v\xc3\xa4t ett\xc3\xa4 Sunnyn myrkytykseen on vastal\xc3\xa4\xc3\xa4ke, piparjuuri. Kun he eiv\xc3\xa4t l\xc3\xb6yd\xc3\xa4 Queequegin keitti\xc3\xb6st\xc3\xa4 yht\xc3\xa4\xc3\xa4n piparjuurta, he kysyv\xc3\xa4t Sunnylta, mik\xc3\xa4 olisi samanlaista. Sunny onnistuu henk\xc3\xa4isem\xc3\xa4\xc3\xa4n "wasabi". Violetilla ja Klausilla on sy\xc3\xb6verist\xc3\xa4 haettua wasabia, ja he pelastavat sisarensa juuri ajoissa.\n_START_SECTION_\nRatkaisun rajoilla\n_START_PARAGRAPH_\nSunny naamioituu vastaanottovirkailijaksi ja saa lukon, jota k\xc3\xa4ytt\xc3\xa4\xc3\xa4 lukitakseen pesuhuoneen oven niin, ettei kukaan saisi sokerikulhoa. My\xc3\xb6hemmin h\xc3\xa4n auttaa kreivi Olafia sytytt\xc3\xa4m\xc3\xa4\xc3\xa4n hotelliin tulipalon l\xc3\xa4hett\xc3\xa4\xc3\xa4kseen viestin yst\xc3\xa4v\xc3\xa4lleen Kit Snicketille, joka kuolee my\xc3\xb6hemmin.\n_START_SECTION_\nLoppu\n_START_PARAGRAPH_\nL\xc3\xa4hdetty\xc3\xa4\xc3\xa4n hotellista Sunny, Klaus ja Violet ovat jumissa merirosvoveneess\xc3\xa4 kenen muun kuin kreivi Olafin kanssa. Veneen nimi on "Carmelita", mutta kreivi Olaf muuttaa nimen "Olafiksi". He nelj\xc3\xa4 huuhtoutuvat lopulta rannikkosaarelle rajun myrskyn j\xc3\xa4lkeen. Kreivi Olaf hyl\xc3\xa4t\xc3\xa4\xc3\xa4n heti. Saarelaiset hylk\xc3\xa4\xc3\xa4v\xc3\xa4t lapset muutama p\xc3\xa4iv\xc3\xa4 my\xc3\xb6hemmin, ja he l\xc3\xb6yt\xc3\xa4v\xc3\xa4t j\xc3\xa4rkyttyneen, raskaana olevan Kit Snicketin. V\xc3\xa4h\xc3\xa4n my\xc3\xb6hemmin kaikki saavat myrkytyksen medusan myceliumista. Sunny sisaruksineen sy\xc3\xb6 kuitenkin piparjuurta sis\xc3\xa4lt\xc3\xa4vi\xc3\xa4 omenoita. Kitin vauva syntyy ja selvi\xc3\xa4\xc3\xa4, mutta Kit kuolee, koska h\xc3\xa4n kielt\xc3\xa4ytyy sy\xc3\xb6m\xc3\xa4st\xc3\xa4 omenoita pel\xc3\xa4tess\xc3\xa4\xc3\xa4n, ett\xc3\xa4 muunnellut omenat vaarantavat vauvan terveyden. H\xc3\xa4n ehti kuitenkin nimet\xc3\xa4 vauvansa Beatriceksi. Kit ja Olaf kuolevat lausuttuaan yhdess\xc3\xa4 runon "On y\xc3\xb6ll\xc3\xa4 tuhat silm\xc3\xa4\xc3\xa4". Vuosi my\xc3\xb6hemmin Sunny, Beatrice, Klaus ja Violet l\xc3\xa4htev\xc3\xa4t, sill\xc3\xa4 suuri tuntematon l\xc3\xb6yt\xc3\xa4\xc3\xa4 heid\xc3\xa4t. Kaikki Baudelairen orvot ja Beatrice pelastuvat._NEWLINE_Kuten kahdeksannessa ja viimeisess\xc3\xa4 kirjassa mainitaan, huolimatta Lemonyn kaikesta tukimuksesta ja kovasta ty\xc3\xb6st\xc3\xa4, h\xc3\xa4n ei viel\xc3\xa4k\xc3\xa4\xc3\xa4n tied\xc3\xa4 Baudelairen lasten nykyist\xc3\xa4 sijaintia, asemaa tai tilannetta. Kuitenkin The Beatrice Lettersiss\xc3\xa4 juliste n\xc3\xa4ytt\xc3\xa4\xc3\xa4 laivan jonka Beatrice tuhosi. Se paljastaa my\xc3\xb6s, ett\xc3\xa4 Sunny on kasvettuaan nuoreksi naiseksi ollut usein keskustelemassa radiossa resepteist\xc3\xa4\xc3\xa4n, joten on selv\xc3\xa4\xc3\xa4, ett\xc3\xa4 h\xc3\xa4n selvisi.\n_START_SECTION_\nPuhe\n_START_PARAGRAPH_\nVaikka Sunny ei osaa puhua t\xc3\xa4ydellisesti, h\xc3\xa4nen lyhyet lauseensa ja jokellus voidaan usein tulkata ilman apua, vaikka h\xc3\xa4nen sisaruksensa ymm\xc3\xa4rt\xc3\xa4v\xc3\xa4t t\xc3\xa4ydellisesti aina ja osaavat aina k\xc3\xa4\xc3\xa4nt\xc3\xa4\xc3\xa4 puheen, jos joku ei ymm\xc3\xa4rr\xc3\xa4. My\xc3\xb6hemmiss\xc3\xa4 kirjoissa, kuten Luikurin liu\'ussa, ovat usein vihjauksia, jotka viittavat johonkin, kuten "Busheney!" joka tarkoittaa "Sin\xc3\xa4 olet ilke\xc3\xa4 mies joka ei ollenkaan ajattele muita ihmisi\xc3\xa4!"_NEWLINE_K\xc3\xa4\xc3\xa4rmekammiossa h\xc3\xa4n sanoo Ackroid ja tarkoittaa Rogeria ja viittaa Agatha Christien kirjoittamaan romaaniin._NEWLINE_My\xc3\xb6hemmiss\xc3\xa4 kirjoissa Sunny kehitt\xc3\xa4\xc3\xa4 puhetaitojaan. Painajaisten parantolassa h\xc3\xa4n sanoo "sheer terror", Luikurin liu\'ussa h\xc3\xa4n sanoo "I\'m not a baby". Kirjoissa h\xc3\xa4nen puhekykyns\xc3\xa4 ei koskaan kuitenkaan tule "t\xc3\xa4ydelliseksi".'